中共中央調查部

中國共產黨中央委員會調查部，通稱係中共中央調查部，簡稱係中央調查部、中調部，係中國共產黨中央委員會撤銷咗嘅負責情報工作嘅職能部門。喺1955年成立。喺文革時康生指揮下嘅中調部積極參與過政治鬥爭，唔少嘅中共高級領導人成為過被調查嘅目標。1983年中調部同公安等其他部門合併，脫離咗中共內部系統變成公開嘅國家安全部。

史 
1939年，中共中央決定咗成立中共中央社會部，統一領導中共嘅地下行動。1949年建政後，情報工作改由中央軍委總情報部同公安部分別執行。到1955年，軍委總情報部嘅職責，仲有公安部嘅情報職責，就改合組成中共中央調查部。由康生做第一個部長，而主管就係總理周恩來。文革嗰時，調查部因為同中共黨派鬥爭有關係而被取消，重畀人話係「反骨仔」、「反革命」、「地下黑警公安部」，有人重要求「徹底推翻地下黑警公安部」，有45人畀中共拉咗。後嚟因為撐文革嘅康生死咗，所以調查部部長羅清長成功「翻身」，仲將調查部重新開返。後嚟調查部仲做咗全大陸有史以嚟最犀利嘅情報機關之一。

1983年中共中央調查部撤銷後，原中共中央調查部同公安部政治保衛局等，再畀當局合組成呢家嘅中華人民共和國國家安全部。

歷任首腦 
中共中央調查部
 康生
 李克農
 孔原
 軍管小組嘅負責人
 羅清長

響1966年至到1973年之間畀人取消，響1973年羅清長要求重開得咗。

中國共產黨情報機構
中華人民共和國情報機關